Saková

Saková je krátky vodný tok v Považskom Inovci na území okresu Bánovce nad Bebravou. Je to ľavostranný prítok Chotiny v povodí rieky Nitry s dĺžkou približne 2,4 km a je tokom V. rádu.

 Priebeh toku 
Potok pramení na severe strednej časti Považského Inovca, v geomorfologickom podcelku Vysoký Inovec, na juhozápadných svahoch Rafajovej kóty (), v nadmorskej výške približne  Od prameňa v lesnom poraste v závere doliny pod hlavným hrebeňom pohoria tečie po celý čas južným smerom. Priberá niekoľko menších prítokov a pokračuje popod Horný lom () oblasťou Saková. V strednej časti prijíma malý ľavostranný potok zo svahov Horného lomu a pokračuje údolím, zovretým dvojicou hrebeňov. Západne od samoty Stará huta opúšťa bočnú dolinu a v nadmorskej výške približne  sa vlieva do Chotiny, ktorá je prítokom rieky Nitra. Potok patrí do širšieho povodia rieky Váh.

Potok pramení a preteká iba katastrom obce Zlatníky v okrese Bánovce nad Bebravou v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Považský Inovec, Vysoký Inovec

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Považskom Inovci
Kategória:Povodie Nitry
Kategória:Vodné toky v okrese Bánovce nad Bebravou
Kategória:Zlatníky